27. 1. 84 De Europæiske Fællesskabers Tidende Nr. L 22/29 KOMMISSIONENS FORORDNING (EØF) Nr. 206/84 af 26. januar 1984 om ændring af forordning (EØF) nr. 685/69 og (EØF) nr. 625/78 for så vidt angår fristerne for betaling for smør og skummetmælkspulver, som opkøbes af interventionsorganerne KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (!), senest ændret ved forordning (EØF) nr. 1600/83 ?), særlig artikel 6, stk. 7, og artikel 7, stk. 5, og ud fra følgende betragtninger : Ved artikel 5, stk. 5, i Kommissionens forordning (EØF) nr. 685/69 (?), senest ændret ved forordning (EØF) nr. 1265/83 (9), og ved artikel 2, stk. 2, i Kommissionens forordning (EØF) nr. 625/78 (?), senest ændret ved forordning (EØF) nr. 2543/83 (9), fastsættes fristen for interventionsorganernes betaling af købs- prisen for de produkter, interventionsorganerne opkø- ber ; disse bestemmelser gør det i visse tilfælde for attraktivt at sælge til intervention ; med henblik på en god markedsforvaltning bør denne frist forlænges ; Forvaltningskomiteen for Mælk og Mejeriprodukter har ikke givet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Artikel 5, stk. 5, i forordning (FØF) nr. 685/69 affattes således : »5. Det af interventionsorganet opkøbte smør betales inden for en frist, der begynder den 120. dag efter datoen for interventionsorganets overta- gelse af smørret og udløber den 140. dag efter samme dato. Artikel 2 Artikel 2, stk. 2, i forordning (EØF) nr. 625/78 affattes således : »2. Det af interventionsorganet opkøbte skum- metmælkspulver betales inden for en frist, der begynder den 120. dag efter datoen for interven- tionsorganets overtagelse af skummetmælkspulve- ret og udløber den 140. dag efter samme dato. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Den gælder for betaling af produkter, der tilbydes til intervention fra datoen for dens ikrafttræden. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. januar 1984. FT nr. L 148 af 28. 6. 1968, s. 13. FT nr. L 163 af 22. 6. 1983, s. 56. FT nr. L 90 af 15. 4. 1969, s. 12. FT nr. L 133 af 21. 5. 1983, s. 57. FT nr. L 84 af 31. 3. 1978, s. 19. FT nr. L 252 af 13. 9. 1983, s. 5. På Kommissionens vegne Poul DALSAGER Medlem af Kommissionen